Domus Fujiwara
Domus Fujiwara, Iaponice 藤原氏 Fujiwara-shi, fuit potentissima gens Iaponiae quae a Nakatomi no Kamatari (中臣鎌足, 614 - 669) orta est cum imperator eum propter praecipua merita nomine honorifico Fujiwara affecerit. Quod nomen gentile servabatur a multis ducibus Iaponiae potentiaque valebat nonnulla saecula usque ad aetatem Heian (794–1185). Et aetate Nara anno 768, Kasuga-taisha constituit ad gentem et nationem tutandum. Hac gente nati sunt complures praetores, interreges, samurai, auctoresque, quorum in numero etiam Murasaki Shikibu, auctrix mythistoriae Genji monogatari, necnon magistri, matres, uxoresque principum et consultores imperatorum inveniuntur.